Asia de Nord
Leuciscinele (Leuciscinae) este o subfamilie de pești din familia ciprinidelor. Este cea mai mare subfamilie de ciprinide. Peștii din această subfamilie sunt caracterizați printr-o înotătoare dorsală scurtă cu ultimele raze simple care nu sunt nici dințate, nici spiniforme; absența mustăților; dinții faringieni dispuși de obicei în 1-2 rânduri și prin câteva particularități osteologice. Subfamilia este cunoscută în Europa, Africa de Nord, Asia de Nord și America de Nord; este absentă în Africa tropicală și de sud și în Asia tropicală.